Si Saul,
intolo-toloy ton ena-kot iren ma ematid Jesus,
et inpahat toy kabaalan ton mengipabono ira.
Isonga,
kimowan cha kad-an na kahejangan a pari,
et iyanbaga na solat say ibiybiy to ired ma naengibalbalnay cha synagog cha siyodad na Damascus tep say no gwariy toon sebien Saul a ematid Jesus,
angken daleki ono bibii,
gwariy karebengan ton menmet ira say odofen to ired Jerusalem.
Et idi manbibiyahis Saul cha Damascus a man-eesop med ma siyodad,
biglen gwariy nihal a edafo did dangit a kimi-ki-dat et sinilowan to.
Et iya-kas cha pithek,
et gwariy inki-ngelan ton esel a kigwan to i “Saul,
Saul,
niyana mowan padigathiak?”
Et insongbat Saul i “Afo,
siya ka aya?”
Et kigwan na man-eesel i “Si-kak si Jesus a mowan padigathi.
Akgwat ka et tahed ma siyodad,
et gwared man i sa-kin toon mengowan cha si-kam no nengoy mesepol a a-magen mo.”
Sema iren dalekin ekikadgwed Saul,
imakgwat ired man a iyasdaaw a imeke-eket ira.
Inki-ngelan cha ngo ma esel,
nem nagwariy sini-neng cha.
Et imakgwat si Saul,
nem idi kimemjat,
eg mahasi-neng.
Et chigwat cha et inbalnay ched Damascus.
Epalabas i tedon akow et nat mahasi-neng pay laeng si Saul,
tan nat enga-engan tan iyan-ino-inom.
Gwariy dahid Damascus a ematid Jesus a iyanngaran na Ananias.
Iyanparang si Jesus cha si-katho babaen na singen kokip a kigwan to i “Ananias.”
Et insongbat Ananias i “Ajaak,
Afo.”
Et kigwan Jesus i “Tahed ma kalsaren engaranan na Diritso.
No sebien moy baliy Judas,
ibagam no gwariy dahid man a i-Tarsus a iyanngaran na Saul.
Gwared man a mankakararag.
Tep gwariy inbiybiy kod si-katho babaen na singen kokip a sema dahin iyanngaran na Ananias,
onsekep chiwa kad-an to et isagpat toy diwa thod si-katho say mahasi-neng mowan.”
Nem kigwan Ananias i “Afo,
chakel i toon engiistoriyed si-kak maypangkep niwa too tan sema ima-imag ton ngaaw ired ma toom cha Jerusalem.
Et niman,
ajed Damascus,
et in-i-kan na aafo na papariy karebengan ton menmet kawin emiin a naematid si-kam.”
Nem kigwan Jesus mowan i “Taha tep si-kathoy pinispis kon mengipaamta maypangkep cha si-kak ired ma Gentiles tan aari cha tan poli-polin Israel.
Et ipaamtak ngod si-katho i chakel a diga-digat a mesepol a da-kaman to kagol na pematian tod si-kak.”
Et kimowan si Ananias chiwa baliy et simekep.
Et insagpat toy diwa thod Saul a kigwan to i “Saul a ahik,
si Afo Jesus a iyanparang cha si-kam chiwa kalsara nonta mankokowan ka did jay,
into-no thoak ali say mahasi-neng ka wa mowan tan say may-i-kanan ka na Ispirito Santo.”
Et biglen gwariy iya-kas alid mathen Saul a singen siksik na paideng,
et mahasi-neng mowan.
Et imakgwat si Saul et ebonjagan.
Idi ebonjagan ma,
engan et kimedsang mowan i angel to.
Iyankasabes Saul Cha Damascus